**Ministru kabineta rīkojuma “Par starpinstitūciju darba grupu” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukciju Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73. un 73.1 punktā minētajiem projektiem anotācijas kopsavilkumu neaizpilda.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Ministru kabineta protokollēmuma Nr.51 47.§ (05.11.2018.)** 6.punkts: *“Ekonomikas ministrijai iesniegt Ministru kabinetā rīkojuma projektu par starpinstitūciju darba grupas izveidi, tās sastāvā iekļaujot Ekonomikas ministrijas, Ārlietu ministrijas, Tieslietu ministrijas, Finanšu ministrijas, Kultūras ministrijas, Satiksmes ministrijas un Zemkopības ministrijas pārstāvjus*.”**Ministru kabineta protokollēmuma Nr.21. 72. § (24.04.2018.) 3.punkts**: “*Ministrijām atbilstoši kompetencei sniegt Ekonomikas ministrijai nepieciešamo atbalstu Latvijas dalības starptautiskajā izstādē "Expo 2020 Dubai" nodrošināšanā*”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Latvija ir viena no 190 pasaules valstīm, kuras ir apstiprinājušas savu dalību starptautiskajā izstādē Expo 2020 Dubai (turpmāk-Izstāde). Izstāde norisināsies Dubaijā, Apvienotajos Arābu Emirātos (AAE) laika posmā no 2020.gada 20.oktobra līdz 2021.gada 10.aprīlim.Ministru kabinets 2018.gada 24.aprīļa sēdē par atbildīgo institūciju Latvijas dalības Izstādē nodrošināšanā noteica Ekonomikas ministriju (Nr.21 72. § 2.punkts) un uzdeva citām ministrijām atbilstoši to kompetencei sniegt Ekonomikas ministrijai nepieciešamo atbalstu Latvijas dalības Izstādē nodrošināšanai (Nr.21 72. § 3.punkts). Vienlaikus Ekonomikas ministrijai tika uzdots deleģēt valsts pārvaldes uzdevumu – organizēt Latvijas dalību Izstādē (turpmāk-Valsts pārvaldes uzdevums) – Latvijas Tirdzniecības un rūpniecības kamerai (turpmāk-LTRK) (Nr.21 72. § 8.punkts). 2018. gada 14.novembrī starp Ekonomikas ministriju un LTRK tika noslēgts deleģēšanas līgums Nr. 2.13.7.1-1/2018/3 “Par Latvijas dalības organizēšanu starptautiskajā izstādē “Expo 2020 Dubai”” (turpmāk-Deleģēšanas līgums) par Valsts pārvaldes uzdevuma deleģēšanu LTRK (Pielikums Nr.1). Saskaņā ar Deleģēšanas līgumu LTRK nodrošinās sagatavošanos dalībai Izstādē, dalību Izstādē un visu nepieciešamo organizatorisko jautājumu sakārtošanu pēc Izstādes. Vienlaikus, **Ministru kabineta 2018.gada 5.novembra sēdē Ministru kabinets uzdeva Ekonomikas ministrijai izveidot starpinstitūciju darba grupu deleģētā Valsts pārvaldes uzdevuma īstenošanas koordinācijai**, darba grupas sastāvā iekļaujot Ekonomikas ministrijas, Ārlietu ministrijas, Tieslietu ministrijas, Finanšu ministrijas, Kultūras ministrijas, Satiksmes ministrijas un Zemkopības ministrijas pārstāvjus. Minētais uzdevums neatceļ iepriekš noteikto par Ekonomikas ministriju kā atbildīgo institūciju Latvijas dalības Izstādē nodrošināšanā, taču sniedz papildus garantijas veiksmīgai deleģētā valsts pārvaldes uzdevuma izpildei. Līdzšinējā Ekonomikas ministrijas un LTRK pieredze norāda uz to, ka deleģētā valsts pārvaldes uzdevuma ietvaros var nākties risināt jautājumus, kas vai nu skar citu ministriju kompetences, piemēram, konsultāciju sniegšana par deleģētā valsts pārvaldes uzdevuma ietvaros īstenotiem publiskajiem iepirkumiem vai arī citas ministrijas ir viskompetentākās konkrētos jautājumos (piemēram, pārtikas produktu eksports uz konkrēto reģionu). Laicīga darba grupas izveide un to ministriju pārstāvju iekļaušana darba grupā, kuru kompetences var tikt skartas, samazinās šo jautājumu risināšanai nepieciešamo laiku, tādejādi sniedzot papildus garantijas uzdevuma kvalitatīvai izpildei. Konkrētu amatpersonu iekļaušana nodrošinās to, ka ikvienā no iesaistītajām institūcijām ir viena atbildīgā amatpersona un līdz ar to konkrētajā ministrijā ar deleģētā valsts pārvaldes uzdevuma izpildi saistītajiem jautājumiem tiek piešķirta prioritāte. Tāpat starpinstitūciju darba grupas izveide ir būtiska īpaši ņemot vērā to, ka īstenojamais projekts ir saistīts ar lielu valsts budžeta līdzekļu ieguldīšanu un projekta kopējais raksturs ir starptautisks un kopumā sarežģīts, proti – aptver ļoti plašu aplūkojamo jautājumu loku, tostarp vairāku institūciju kompetences jautājumus (piemēram, Ekonomikas ministrijas, Finanšu ministrijas, Tieslietu ministrijas, Ārlietu ministrijas u.c.).Jāņem vērā arī fakts, ka šādu valsts pārvaldes uzdevumu deleģēšana publiskajā sektorā nav ierasta prakse, līdz ar to, šobrīd nav iespējams paredzēt visus iespējamos jautājumus, kuri var rasties Valsts pārvaldes uzdevuma izpildes gaitā, taču ir iespējams iezīmēt institūcijas, kuras šādi jautājumi var skart. Šāda darba grupa, kurā iesaistītas kompetentās iestādes, ievērojami paātrinātu lēmumu pieņemšanu un atbilžu sniegšanu. Vairāku institūciju iesaiste atbilstoši tās kompetences tvērumam dotu iespēju lietderīgāk izmantot valsts budžeta līdzekļus un kvalitatīvāk īstenot projekta realizāciju, tostarp savlaicīgi identificēt iespējamos riska faktorus un nodrošināt projekta efektīvāku organizēšanu. Minētais ir pamatots ar to, ka starpinstitūciju darba grupas izveides gadījumā būtu iespējams aktuālo darba kārtības jautājumu aplūkot nevis vienas iestādes kompetences tvērumā, bet uzreiz izvērtēt jautājumu no dažādiem skata punktiem. Ir jāatzīmē, ka valsts iestādes atbilstoši tās uzdevumiem nenodarbojas ar uzņēmējdarbību un šādu procesu īstenošanu no praktiskās puses. Ņemot vērā to, ka process ietver ļoti plašu procesa praktiskās nianses, ir īpaši būtiski, ka iestādes atbilstoši tās kompetencei sadarbojas un, izmantojot savu pieredzi, iesaistās projekta uzraudzībā. Ievērojot minēto, kā arī ņemot vērā to piedalīšanās starptautiskajā izstādē ir tiešā veidā saistīta ar mērķi pozitīvi un kvalitatīvi starptautiski reprezentēt Latviju, šādā veidā projekta realizācijas procesā efektīvi un lietderīgi tiktu izmantotas iestāžu kompetences, bet vienlaikus Ministru kabinetā tiek izskatītas konceptuālas izšķiršanās.Darba grupas izveides mērķis ir iezīmēt institūcijas, kuru kompetences var tikt skartas īstenojot Valsts pārvaldes uzdevumu, līdz ar to jau laicīgi izveidojot platformu, kas nodrošinātu ātrāku, efektīvāku un kvalitatīvāku ar uzdevuma īstenošanu saistīto jautājumu risināšanu un būtu plats solis uz labas pārvaldības principu ieviešanu dzīvē.Saskaņā ar Rīkojuma projektu Darba grupas uzdevumos ietilptu pienākums vismaz reizi ceturksnī iepazīties un izvērtēt LTRK sniegtās atskaites par progresu deleģētā valsts pārvaldes uzdevuma īstenošanā. Šīm atskaitēm būtu informatīvs raksturs, kas neizslēgtu iespēju darba grupas locekļiem, ievērojot Deleģēšanas līgumā noteikto pienākumu un tiesību ietvaru, uzdot papildus jautājumus vai izteikt priekšlikumus attiecībā uz deleģētā valsts pārvaldes uzdevuma īstenošanu. Tāpat, Darba grupas locekļu pienākumos ietilptu pienākums nepieciešamības gadījumā sniegt konsultācijas Ekonomikas ministrijai un LTRK jautājumos, kas skar konkrētās institūcijas kompetences. Lai noteiktu Darba grupas sastāvu, Ekonomikas ministrija 2018.gada 28.novembrī ar vēstuli Nr.2.1.7.1-1/2018/5179 vērsās pie Ministru kabineta 2018.gada 5.novembra lēmumā (Nr.51 47.§., 6.punkts) uzskaitītajām ministrijām ar aicinājumu deleģēt pārstāvjus darbam starpinstitūciju darba grupā. Uz 2019.gada 15.janvāri ir saņemtas atbildes no visām ministrijām.  |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Tirdzniecības un rūpniecības kamera,Ārlietu ministrija,Tieslietu ministrija,Kultūras ministrija,Finanšu ministrija,Satiksmes ministrija,Zemkopības ministrija. |
| 4. | Cita informācija | Nav attiecināms  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms. |
| 2. | Tiesiskā regulējuma ietekme uz tautsaimniecību un administratīvo slogu | Darba grupa palīdzēs mazināt administratīvo slogu, kas LTRK un Ekonomikas ministrijai var rasties gadījumā, ja tām nav pieejams atbalsts no citām ministrijām jautājumos, kuros tās ir vadošās valsts pārvaldes iestādes.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Deleģēšanas līguma 3.5.4., apakšpunktu LTRK nodrošina regulāru komunikāciju ar Izstādes organizatoriem un apmeklētājiem, Latvijas ekspozīcijas apmeklētājiem, Latvijas sabiedrību un valsts pārvaldes institūcijām. Vienlaicīgi Ekonomikas ministrija piedalīsies komunikācijas aktivitātēs, ja būs tāda nepieciešamība.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Tirdzniecības un rūpniecības kamera,Ārlietu ministrija,Tieslietu ministrija,Kultūras ministrija,Finanšu ministrija,Satiksmes ministrija,Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Pielikumā. Deleģēšanas līgums uz 13 lpp. (datne: Delegesanas ligums\_141118\_Expo2020Dubai.pdf).

Ministru prezidenta biedrs,

ekonomikas ministrs Arvils Ašeradens

Bukšs, 67013272

Aldis.Bukss@em.gov.lv